Държавен вестник, бр. 22, 2015 г., стр. 80

СТР.  80	
Д Ъ Р Ж А В Е Н  В Е С Т Н И К 	
БРОЙ  22
представянето им, включително когато този 
документ и/или декларация са били пред­
ставени на етапа на кандидатстването му за 
подпомагане;
2. установи, че ползвателят изкуствено е 
създал условия за изпълнение на изисквани­
ята за получаване на финансова помощ, за 
да извлече облага в противоречие с целите 
на тази наредба;
3. ползвателят на помощта е получил до­
пълнителна публична финансова помощ за 
активите и/или дейностите, финансирани по 
реда на тази наредба.
(4) Когато РА установи наличие на обсто­
ятелства по чл. 10, ал. 3 или 4, ползвателят 
на помощта дължи връщане на изплатените 
авансови и/или междинни плащания заедно 
със законната лихва, считано от датата, на 
която е настъпило съответното обстоятелство.
(5) Когато РА установи, че обстоятел­
ствата по чл. 10, ал. 3 или 4 са били налице 
към датата на извършване на окончателното 
плащане, ползвателят на помощта дължи 
връщане на изплатените суми заедно със за­
конната лихва върху тях, считано от датата 
на получаването им.
Чл. 58. (1) При неизпълнение на задъл­
женията по чл. 52, 54 и 63 РА писмено пре­
дупреждава ползвателя за констатираното 
неизпълнение и предвидените за това санк­
ции, като му дава възможност в едномесечен 
срок от получаване на предупреждението да 
отстрани нередовностите.
(2) Ползвателят на помощта може да от­
страни констатираното нарушение по ал. 1 
в едномесечен срок от получаване на пис­
меното предупреждение от РА. В случай на 
отстраняване на нарушението в указания срок 
ползвателят не се санкционира.
(3) В случай на неизпълнение на задъл­
женията в срока по ал. 2 ползвателят дължи 
връщане на получената помощ заедно със 
законната лихва върху нея, считано от датата 
на констатиране на нарушението на съответ­
ното задължение от страна на РА.
Чл. 59. (1) При неизпълнение на задължени­
ето по чл. 13, ал. 10 ползвателят на помощта 
дължи връщане на разликата между получения 
процент и по-малкия процент на помощта, 
който би получил, ако не е отговарял на ус­
ловията за получаване на по-големия размер 
финансова помощ към датата на подаване 
на заявлението за подпомагане, заедно със 
законната лихва.
(2) При неизпълнение на задължението по 
чл. 30, ал. 6 ползвателят на помощта дължи 
връщане на получената помощ заедно със 
законната лихва само ако неизпълнението е 
по отношение на условие, което е било ос­
нование за избор на ползвателя на помощта 
пред останалите кандидати. Когато неизпъл­
нението на задължението по чл. 30, ал. 6 е 
по отношение на условие, което е станало 
основание за предоставяне на финансовата 
помощ по договора при условията на чл. 31, 
ползвателят дължи връщане на получената 
помощ заедно със законната лихва върху нея.
(3) Законната лихва по ал. 1 и 2 се дължи 
от момента на неизпълнение на задължени­
ята по чл. 13, ал. 10, съответно – по чл. 30, 
ал. 6, а в случай, че той не може да бъде 
установен – от момента на установяване на 
неизпълнението.
Чл. 60. (1) Когато преди плащане на одобре­
ни разходи – обект на ограниченията по чл. 23 
и/или чл. 24, РА установи неизпълнение на 
задълженията по чл. 22, ал. 9 и чл. 24, ал. 2, 
финансовата помощ за съответните активи 
се намалява в следните размери:
1. когато РА установи намаление на раз­
мера на земята, което надвишава 50 на сто 
от размера на земята, посочен в бизнесплана 
и в договора за предоставяне на финансова 
помощ, финансова помощ за разходите, обект 
на ограниченията по чл. 23 и/или чл. 24, не 
се изплаща;
2. когато РА установи намаление на раз­
мера на земята, което е по-голямо от 5 на 
сто, но не надвишава 50 на сто от размера 
на земята, посочен в бизнесплана и в дого­
вора за предоставяне на финансова помощ, 
финансовата помощ за разходите – обект на 
ограниченията по чл. 23 и/или чл. 24, се на­
малява с установения процент на намаление 
на размера на земята.
(2) Когато след извършено междинно/окон­
чателно плащане за одобрени разходи – обект 
на ограниченията по чл. 23 и/или чл. 24, РА 
установи неизпълнение на задълженията по 
чл. 22, ал. 9 и/или чл. 24, ал. 2, ползвателят 
дължи връщане на изплатената финансова по­
мощ в размерите, определени в ал. 1, т. 1 и 2.
Чл. 61. (1) Страните по договора не отгова­
рят за неизпълнение на задълженията, което 
се дължи на форсмажорни обстоятелства.
(2) Ползвателят на помощта или упълно­
мощено от него лице уведомява писмено РА 
за възникването на обстоятелствата по ал. 1 и 
да приложи достатъчно доказателства за това 
в срок до 10 работни дни от датата, на която 
ползвателят на помощта или упълномощеното 
лице има възможност да го направи.
Г л а в а  п е т а
ОСИГУРЯВАНЕ НА ПУБЛИЧНОСТ
Чл. 62. (1) С цел осигуряване на публич­
ност и прозрачност най-малко веднъж на 
шест месеца РА публикува на електронната 
си страница следната информация за всеки 
одобрен проект на ползватели на помощта:
1. лично и фамилно име на ползватели­
те – физически лица;
2. наименование на ползвателите – юри­
дически лица; 
3. вид на подпомаганите дейности;